Ez a sokcélú csónak, motorosként használva, a különleges fenékvezetőnek köszönhetően rendkívül könnyen irányítható és stabil menettulajdonságú. Súlya lehetővé teszi, hogy akár kézikocsival egy ember is könnyedén mozgatni tudja.

2016-ban a cég 20 éves fennállásának évfordulójára megújult a K1 fisherman típus. Miután összegyűlt 20 év adriai nyaralások tapasztalata, ezt tükrözi az új típus. Magasabb oldalfal, nagyobb belső tér, jobb hullámállóság, kiváló menetteljesítmény jellemző a 380cm hosszú 155 cm széles K1 fishermant. Úgy, mint a többi típusnál felszerelhető orrdobozzal, hátsó padokkal, belépővel, fürdőlétrával, takaró szállító ponyvával, vízen tároló ponyvával. és vagy korláttal már szinte nagy csónakos lesz. A K1 fishermant lehet rövid, illetve hosszú csizmás motorhoz rendelni. Még egy nagy változás, hogy 20 LE feletti motorhoz fel kell szerelni egy hátsó fartükörhöz csatlakoztatható sikló szárnyat, mellyel ez a kis csónak 8 LE motorral, 2 személlyel is még siklik. (Tengeren 140 kg terheléssel 25 km/h)

Ha egy személy használja mindenképpen szükséges a súlypontot előbbre vinni, ehhez feltétlenül szükséges a motor gázkarjának a meghosszabbítása. Csak egy ötlet 80 cm hosszú PVC csövet megmelegítve, ráhúzva a gázmarkolatra, tökéletes megoldás. Kihűlés után természetesen le lehet venni és bármikor visszarakni.

A K1 fisherman súlya 93 kg, így könnyen mozgatható, akár kézikocsival, vagy a hozzá kapható vizsgáztatott utánfutóval. Mint az összes típusnál lehet külső és belső színt választani, az alap változat: alul fehér, felül baige színű.

Bármilyen egyéb kérés esetén forduljon hozzám Juharos Imréhez bizalommal.